བསྲེག་པར་བྱའོ། །རྣམ་པ་གཞན་དུ་བུ་རམ་ཚད་ལས་དམན་པ་ཡིས་ནི་མ་སྨིན་
པར་འགྱུར་ཞིང༌། ལྷག་པ་ཡིས་དྲི་ཚིག་པར་འགྱུར་ཏེ་མ་སྨིན་ན་སྐྱུར་བར་འགྱུར་རོ་ཞེས་
པ་ནི་ངེས་པའོ། །གོང་བུ་ཞེས་པ་ནི་གོང་བུའི་བདུག་པ་བདུག་སྤོས་ཏེ། སྔར་དྲིའི་ལེ་ཚེ་
སྦྱར་བ་ལས་བརྗོད་པའི་ག་པུར་དང་བཅས་ཤིང་དྲག་པོའི་རྫས་རྒྱ་སྐྱེགས་ལ་སོགས་པ་
ལྔ་སྤངས་པ། ཨེ་ལ་ལ་སོགས་པའི་རྫས་ལྔ་སྦྲང་རྩི་དང་བུ་རམ་གྱི་ཕྱེ་མ་དང་སྦྱར་བས་
གོང་བུའི་བདུག་པ་སྟེ་སྤོས་སུ་འགྱུར་ཏེ། བུ་རམ་དེ་ཉིད་ཀྱི་ཚད་དུང་སྟེ་སེན་མོའི་ཚད་དེ་
ཞེས་པ་ནི་རྫས་ལྔ་པོའི་རྐང་པའི་ཆ་ཤས་བཞི་ཆ་དང་མཉམ་པའི་བུ་རམ་གྱིས་སྦྱར་བ་
ངེས་པར་བསྲེག་གོ །དེ་ལ་པུ་ཏྲ་ཀེ་ཤ་བུ་ཡི་སྐྲ་དང་། ཛཱ་ཏི་ཕ་ལ་དང་། ག་པུར་དང་། ལྟེ་
བ་སྟེ་གླ་རྩི་དང་། གཞན་ཡང་དྲིའི་ལེ་ཚེ་སྦྱར་བ་ལས་བརྗོད་པའི་མཆོག་གི་འདབ་མ་སྟེ།
འཕྲོད་བྱིན་ནས་བསྲེག་པར་བྱའོ། །མཆོག་གི་འཕྲོད་ཅི་ལྟ་བུ་ཞེ་ན། མ་ལ་ཡ་ནི་ཙནྡན་
ནོ༑ ༑ཡང་བ་ཞེས་པ་ནི་ཨ་ཀ་རུའོ། །གཡོ་བ་ཞེས་པ་ནི་སིཧཱ་ཀའོ། །ཟླ་བ་ཞེས་པ་ནི་ག་
པུར་ཏེ། དེ་དང་ལྡན་པ་ནི་ཙནྡན། ཨ་ཀ་རུ། སིཧྰ་སྟེ་རྫ་ས་གསུམ་མོ། །དེ་བཞིན་ནོ་ཞེས་
པ་ནི་གོང་བུའི་བདུག་པ་དང་མཚུངས་པར་སྦྲང་རྩི་དང་ཤ་ཀ་ར་དང་བཅས་པ་ངེས་པར་
བསྲེག་པར་བྱའོ། །འདིར་གོང་བུའི་སྤོས་ལ་བསྲེ་བའི་བུ་རམ་ནི་གོང་བུའི་བུ་རམ་སྟེ་ཁུ་བ་
254

ནང་ལེའི་འགྲེལ་བཤད།
སྔོན་དུ་འགྲོ་བ་ཅན་ནི་མ་ཡིན་ནོ། །ཞེས་པ་ནི་ངེས་པའོ། །
ད་ནི་སྨིན་པའི་དྲི་ཤེས་པར་བྱ་བ་ནི་དྲི་སྨིན་པར་གྱུར་པའི་རྫས་ལག་
པའི་མཐིལ་དུ་མཉེས་པ་འདིའི་དྲིའི་རྫས་ཀྱིས་གལ་ཏེ་ལག་པའི་མཐིལ་དམར་པོར་གྱུར་
ན་དེའི་ཚེ་དྲི་ཡོངས་སུ་སྨིན་པའོ། །ཅི་སྟེ་མ་སྨིན་ན་ཇི་སྲིད་དྲི་སྨིན་པར་མ་གྱུར་པ་དེ་སྲིད་
དུ་དཀར་པོ་ཞེས་སོགས། རྭས། གྲང་བའི་སྤོས་ཀྱི་ཞེས་འདོན་པ་ལེགས་པས། གོང་
གི་ཙནྡན་ལ་སོགས་པ་གྲང་ཞིང་བསིལ་བའི་སྤོས་ཀྱི་བདུག་པས་ནང་གི་རྫས་བསྲེག་ཅིང་
གདུང་བར་མི་བྱའོ། །སྨིན་པའི་དྲི་འདི་ནི་མེ་ཏོག་བཟང་པོ་ཙམ་པ་ཀ་ལ་སོགས་པ་དྲི་ཞིམ་
པོ་རྣམས་ཀྱིས་ཉིན་ཞག་འགའ་ཞིག་སྟེ། ཕྱོགས་ཀྱི་ཕྱེད་དེ་ཟླ་ཕྱེད་ཀྱི་ཕྱེད་དང་། ཕྱོགས་
ཟླ་ ཕྱེད་ གཅིག་ གི་ བར་ དུ་ གོ་ བར་ བྱས་པས་ཇི་ སྲིད་ བདུག་པའི་སྐྱོན་དྲི་ སྐྱུར་ བ་ ལ་
སོགས་པ་སྤངས་ཏེ། དེ་ནས་འདོད་ཅིང་ཡིད་དུ་འོང་བའི་དྲིར་འགྱུར་རོ། །དེའི་ཕྱི་ནས་
དབུག་པ་བརྒྱ་ཡི་ཆ་ཤས་འབྲས་བུ་གསུམ་ཞེས་པ་ཛཱ་ཏི་ཕ་ལ་དང༌། ཀ་ཀོ་ལ་དང༌། ཡང་
ན་ཀ་ཀོ་ལའི་གནས་སུ་ཨི་ལ་དང་འཁྲི་ཤིང་གླ་རྩིའོ། །ཟླ་བ་ཞེས་པ་ནི་ག་པུར་རོ། །མ་ཏ་
ཞེས་པ་ནི་གླ་རྩི་སྟེ། འདི་དག་ཆ་མཉམ་པར་བྱས་ནས་ཁམ་ཕོར་ནང་གི་དྲིའི་རྫས་ཀྱི་
བརྒྱའི་ཆ་ཤས་ཀྱི་ཚད་ཀྱིས་དྲིའི་སྤོས་ལ་དྲི་འབུགས་པའམ་བསང་བ་བྱའོ། །དེ་ཡང་ཆང་
དང་བཅས་པས་ཞེས་པ་ནི། འོག་ནས་འཆད་པར་འགྱུར་བའི་མྱོས་པའི་ཆང་དང་ལྷན་
ཅིག་འབུགས་པའི་རྫས་ནང་གི་རྫས་ཀྱི་བརྒྱའི་ཆ་ཤས་སྦྱིན་པར་བྱའོ། །ཆང་ནི་འབུགས་
པའི་རྫས་ཀྱི་བརྒྱད་འགྱུར་རོ། །དྲི་འབུགས་པའམ་བསླང་བའི་ངེས་པའོ། །
ད་ནི་དྲི་རྣམས་བསླང་བའི་དོན་དུ་ཆང་ཞེས་པ་ལ། རྭས་ཨ་ས་བ་ཞེས་འདོན་
པས། ཨ་ས་བའི་ཆང་གསུངས་པའོ། །ཨ་ ས་ བ་ནི་ ཡན་ ལག་ བརྒྱད་ པའི་ འགྲེལ་ པ་
མཛད་མཁན་ཁ་ཆེ་ཟླ་དགས། སྨན་བསྐོལ་བའི་ཁུ་བའི་དྭངས་མའི་ནང་དུ་བུ་རམ་ལ་
255

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
སོགས་པ་བཅུག་ནས་ཡུན་རིང་དུ་བཞག་པའི་བཏུང་བ་ནི་ཨ་ས་བའི་ཆང་ཞེས་བྱའོ་ཞེས་
སོ༑ ༑ཤི་གྲུ་ཞེས་པ་ལ་སོགས་པ་སྟེ། འདིར་དྲི་ཡི་བསྟན་བཅོས་ལས་གསུངས་པའི་ཆོ་
གས་རྒྱ་ཆེར་གང་དུ་ཆང་ལ་སོགས་ལ་སྨིན་པ་ཅི་འདྲ་བ་དེ་ནི་དྲིའི་བསྟན་བཅོས་དེ་ཉིད་
ལས་ཤེས་པར་བྱ་སྟེ། འདིར་ཡང་མདོར་བསྡུས་པས་བརྗོད་དོ། །ཤི་གྲུའི་ཆུ་ཞེས་པ་ལ་
ཤི་གྲུ་ནི་སྡོམ་འབྱུང་འགྲེལ་པར། སོོ་བྷཉྫ་ན་ཞེས་ཟེར་ལ། དེར་ཕོ་བ་རིས་ཟུར་དུ་སྨོས་
པའི་ཕྱིར་འཕོ་བ་རིས་ནི་མ་ཡིན། ཤིང་ཁུ་བ་ཅན་ཞིག་ཡོད་ཟེར་ཞིང་། ཡན་ལག་བརྒྱད་
པའི་འགྲེལ་པར། དྲོད་སྨན་དཀར་པོ་དང་ཕོ་བ་རིས་དཀར་པོའོ་ཞེས་ཟེར་རོ། །དེའི་ཆུ་སྟེ་
ཁུ༌བ༌དང༌། ཚཱ༌ག༌མུ༌ཏྲ་རའི་ཆུ་ཞེས་འགྱུར་མངས་དང་། རྭ། རྩ་མི་རྣམས་ཀྱིས་བསྒྱུར་
ཤིང་། སྡོམ་འབྱུང་དུ་ཡང་རའི་གཅིན་ཞེས་འབྱུང་ལ། འགའ་ཞིག་འབྲས་བུ་གོ་སྙོད་འདྲ་
བ་རའི་གཅིན་གྱི་དྲི་བྲོ་བ་གཅིག་ཡོད། བོད་ན་ཕྱོགས་མཐུན་སྲུབ་ཁ་བ་ཡིན་ཟེར། དེའི་
ཁུ་བ་དང་མེ་ཏོག་བཅུད་ཅེས་པ་སྦྲང་རྩི་སྟེ། དེ་དང་ཞེས་པ་འགྱུར་མངས་སུ། དེ་དག་
ཅེས་འདོན་པ་ལྟར། སྨན་གསུམ་པོ་དེ་དག་མཉམ་པ་ནི་ཚད་མཚུངས་པའོ། །མེ་ཏོག་
ལས་སྐྱེས་མཐར་ཞེས་པ་ནི། ཁུ་བ་དེ་དག་བསྐོལ་བས་སྦྲང་རྩི་ལུས་ཤིང་། གཞན་གཉིས་
སྐམས་པའི་མཐར་ཐུག་པར་མེ་ཡིས་བསྐོལ་བར་བྱའོ། །དེ་ནས་བླངས་ཏེ་ནཱ་རི་ཀེ་ལ་
ལ་སོགས་པའི་སྣོད་དུ་བླུགས་ནས་སོ་བའི་ཕུང་པོའི་དབུས་སུ་ཟླ་བ་གཅིག་མནན་པས་
སྨིན་པར་འགྱུར་རོ། །དེ་ཡང་རི་དྭགས་དང་མཉམ་ཆང་དང་ལྟེ་བ་འབིགས་པ་ལའོ། །
ཞེས་པ་ནི་མེ་ཡིས་སྨིན་པའི་མཇུག་ཏུ་སྦྲང་རྩི་བསྡུས་པ་དེ་ཉིད་ལ་ལྟེ་བ་ཞེས་པ་གླ་རྩི་དང་
མ་གསུངས་ཀྱང་ག་པུར་དང་འབྲས་བུ་གསུམ་སྟེ། སྦྲང་རྩིའི་ཁུ་བ་དེའི་བརྒྱའི་ཆ་ཤས་
དང་མཉམ་ པའི་ འབུགས་ པའི་ སྨན་བྱིན་ནས་ སོ་ བ་ དེ་ ལ་ བཞག་པར་བྱའོ། །དེ་ནས་
ལངས་པའི་སྦྲང་རྩིའི་ཆང་དེ་ཡིས་དྲི་དབུག་པ་སྔར་བརྗོད་པའི་ཚུལ་བཞིན་དུ་བྱའོ། །
}
256

ནང་ལེའི་འགྲེལ་བཤད།
ཞེས་པ་ནི་ངེས་པའོ། །འོ་ན་གོང་དུ་དྲི་སྨིན་པར་བྱ་བར་གསུངས་ན་སྨིན་པའི་ཆོ་ག་ཇི་ལྟ་
བུ་ཞེ་ན། དྲིའི་བསྟན་བཅོས་ཐམས་ཅད་ལས་བདུག་པ་སྨིན་པ་ལ་བདུག་པའི་འཕྲུལ་
འཁོར་རྣམ་པ་གསུམ་ནི། ནང་གི་སྦུབས་མཉམ་པ་དོང་པ་ཞབས་མེད་ལྟ༌བུ༌དང༌། ཌ་
མ་རུའི་རྣམ་པ་ལྟ་བུ་སྐེད་ཉེག་སྟེང་འོག་ཧར་བ་དང་། སྟེང་ཁམ་ཕོར་གྱི་དབྱིབས་ཅན་ཏེ་
གསུམ་གའི་སྐེད་པར་འཇིམ་པ་སྲབ་མོས་བར་བཅད་པའི་དབུས་སུ་དུད་པ་འགྲོ་སའི་
སོར་མོ་གཉིས་ཀྱི་བུག་པ་ཅན་དཔངས་སོར་མོ་དྲུག་པ་ནི་འཕྲུལ་འཁོར་ཐ་མ་སྟེ་སྐ་བ་དང་
དྲག་པོའི་སྤོས་ཀྱིས་བདུག་པའི་དོན་དུ་བྱའོ། །འཕྲུལ་འཁོར་འབྲིང་པོ་ནི་སོར་མོ་བརྒྱད་
པའི་དཔངས་ཅན་ཏེ་སེན་མོ་དང་བུ་རམ་དང་གོང་བུའི་སྤོས་ཀྱིས་བདུག་པའི་དོན་དུ་
བྱའོ། །འཕྲུལ་འཁོར་མཆོག་ནི་དཔངས་སོར་མོ་བཅུ་པ་སྟེ་བསིལ་བའི་སྤོས་ཀྱིས་བདུག་
པའི་དོན་དུ་བྱའོ། །འགྱུར་མངས་དང་རྭས། མཉམ་པ་ཅང་ཏེའུའི་རྣམ་པ་ཅན་ཏེ་ཁམ་གྱི་
དབྱིབས་ཅན་ནོ་ཞེས་བཏོན་ནས་གསུམ་ག་དབྱིབས་གཅིག་ཏུ་འདོད་པ་ལྟར་ན། འོག་
མཉམ་པ། བར་ཌ་མ་རུའི་རྣམ་པ་དང་། སྟེང་ཁམ་ཕོར་གྱི་དབྱིབས་ཅན་ཞེས་སྦྱར་ཞིང་
གཞན་འདྲའོ། ། །འཕྲུལ་འཁོར་ འདིའི་ འོག་ ཏུ་ བྱེ་ མ་ དང་ བཅས་ པའི་ གྱོ་ མོའམ། སྣོད་
སྒྱེད་བུའི་སྟེང་དུ་བྱིན་ནས་འོག་ཏུ་མེ་དྲག་ཏུ་བུས་པས་ཤིན་ཏུ་ཚ་བར་གྱུར་པའི་བྱེ་མ་ལ་
བདུག་པ་འཛིན་པ་ཞེས་པ་འགྱུར་མངས་སུ། སྤོས་ཁམ་ཚད་ཅེས་འདོན་པས། སྐ་བའི་
སྤོས་ལ་སོགས་པ་བདུག་པའི་སྤོས་ཁམ་གྱི་ཚད་ཙམ་བྱིན་ཏེ། དེའི་སྟེང་དུ་སྔར་གྱི་འཕྲུལ་
འཁོར་བཞག་གོ །འཕྲུལ་འཁོར་གྱི་སྟེང་དུ་དྲིའི་རྫས་ཀྱི་ལྡེ་གུ་སོར་ཕྱེད་ཀྱི་དཔངས་སུ་
རབ་ཏུ་བྱུགས་པའི་འཇིམ་པའི་ཐོད་པའི་གཟུགས་སམ། ཁམ་ཕོར་ཁ་སྤུབ་ནས་བཞག་
སྟེ༑ དྲིའི་རྫས་ཤིན་ཏུ་ཆུང་བ་སྟེ་ཉུང་ངུ་ལས་མེད་ན་ནཱ་རི་ཀཻ་ལའི་ནང་དུ་རྫས་ཀྱི་ལྡེ་གུ་
བྱུགས་པ་འཕྲུལ་འཁོར་གྱི་སྟེང་དུ་བྱིན་ནས་སྟེང་གི་སྣོད་དང་འཕྲུལ་འཁོར་གྱི་བར་ནས་
257

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼བ༽
དུ་བ་མི་འཆོར་བར་བསྡམས་ཏེ། འོག་གི་བྱེ་མ་ཚན་མོ་ལ་བདུག་པའི་ སྤོས་ངེས་པར་
བསྲེགས་པས་བདུག་པར་བྱ་སྟེ། ཡུན་དབྱུག་གུ་སྟེ་ཆུ་ཚོད་གཅིག་དང་། དབྱུག་གུ་ཕྱེད་དུ་
བདུག་པའི་སྤོས་མང་ཉུང་གི་ཚད་ཤེས་ནས་ཚད་དང་མཐུན་པར་བསྲེག་གོ །དེ་ནས་
འཕྲུལ་འཁོར་གྱི་སྟེང་གི་ཐོད་པའམ་ཁམ་ཕོར་བླངས་ཏེ་སྤང་ལེབ་ཀྱི་སྟེང་དུ་གོས་བྱིན་པ་
སྟེ༑ བཏིང་ནས་གང་གིས་ཕྱི་རོལ་དུ་དུ་བ་མི་འགྲོ་བར་ཁ་འོག་ཏུ་ཕྱོགས་པ་བཞག་པར་
བྱའོ། །བདུག་སྤོས་ཀྱིས་སྨིན་པར་བྱེད་པའི་དུས་སུ་ཡང་སྟེང་གི་ཐོད་པའམ་ཁམ་ཕོར་
དང༌། འོག་གི་འཕྲུལ་འཁོར་གྱི་བར་དུ་གཤེར་བའི་གོས་ཀྱིས་དཀྲི་བར་བྱའོ། །ཞེས་པ་ནི་
བདུག་པའི་སྦྱོར་བས་སྤོས་ཀྱི་དྲི་སྨིན་པར་བྱེད་པའི་ངེས་པའོ། །འབྲས་བུའི་སྨིན་པའམ་
འཚེད་པ་ནི་ཤིང་ཐོག་བཱི་ཛ་པཱ་རའི་ནང་གི་འབྲས་བུ་ཕྱུང་ནས་ཕྱིའི་པགས་པའམ་ཤུན་
པ་ཕྱིར་བཟློག་ཏུ་ཡོངས་སུ་བསྒྱུར་བའི་ནང་དུ་སྨིན་པར་བྱ་བའི་དྲིའི་རྫས་ཀྱི་ལྡེ་གུ་རབ་ཏུ་
བཞུག་པར་བྱའོ། །དེའི་ཕྱི་རོལ་དུ་ཤིང་ཤུན་གྱིས་དཀྲིས་ཤིང་བཏུམས་ནས་འཇིམ་པས་
སོར་གཅིག་གི་དཔངས་སུ་བྱུག་པར་བྱའོ། །དེ་སྐམས་པའི་ཕྱི་ནས་བ་ལང་གི་ལྕི་བའི་མེ་
ཡིས་སྟེང་འོག་ནས་ཁ་སྦྱོར་གྱི་སྦྱོར་བས་དྲི་སྨིན་པར་བྱ་སྟེ། ཇི་སྲིད་འཇིམ་པའི་བྱུག་པ་
མེའི་མདོག་ཏུ་གྱུར་པའི་བར་དུ་བསྲེག་པར་བྱའོ། །དེ་ལས་ལྷག་ན་དྲི་ཉམས་པར་འགྱུར་
རོ༑ ༑དེ་ནས་མེ་ལས་ཕྱུང་སྟེ་བསིལ་བར་གྱུར་པའི་དྲི་ནི་ལྟེ་བ་སྟེ་གླ་རྩི་ལ་སོགས་པ་
རྣམས་ཀྱིས་སྔར་བརྗོད་པའི་ཆོ་གས་དྲི་དབུག་ཅིང་བསང་བར་བྱ་སྟེ། འབྲས་བུ་དྲི་སྨིན་
པར་བྱེད་པའི་ངེས་པའོ། །འདབ་མ་སྦྱར་བ་སྟེ་འདབ་མའི་བཏུམས་པས་སྨིན་པར་བྱེད་
པ་ལ་ཡང་ཀེ་ཏ་ཀཻའི་ཤིང་ཆུ་རྙོག་པ་ཅན་གྱི་ནང་དུ་བཅུག་ན་དྭངས་པར་འགྱུར་བ་གཅིག་
ཡོད་ཟེར། དེའི་འདབ་མ་རྣམས་ཀྱིས་འཐུམ་པའི་སྣོད་བྱས་ནས་ནང་དུ་སྔར་
ང་གྱི་དྲིའི་རྫས་
རྣམས་བཞུག་པར་བྱ་སྟེ། ལྷག་མ་ཕྱི་ནས་ཤིང་ཤུན་གྱིས་བཏུམས་ནས་བྱུག་པས་བྱུག་པ་
258

ནང་ལེའི་འགྲེལ་བཤད།
ལ་སོགས་པ་ནི་འབྲས་བུའི་སྨིན་པ་བཞིན་ནོ། །ངང་པའི་སྨིན་པ་ལ་གསེར་རམ་དངུལ་
གྱི་བུམ་པའི་ནང་ལ་དྲིའི་རྫས་རྣམས་དཔངས་སོར་གཅིག་གིས་བྱུགས་ལ་ཟངས་ཀྱི་སྣོད་
འོག་ནས་འཆད་པའི་དྲིའི་ཆུས་ཕྱེད་ཡོངས་སུ་བཀང་བ་ལ་རྐྱལ་བར་བྱེད་ཅིང༌། འོག་གི་
ཆུ་མེས་བསྐོལ་བས་བཙོ་བ་ཉམས་སུ་མྱོང་བར་བྱ་སྟེ་རླངས་པས་འཚོད་པའོ། །འདི་ནི་
ངང་པ་བཞིན་ཆུ་ལ་རྐྱལ་བར་བྱེད་པས་ངང་པའི་སྨིན་པ་ཞེས་བྱའོ། །དེས་དྲི་སྨིན་པ་དང་
དབུག་པ་ལ་སོགས་པའི་ཆོ་ག་ནི་སྔར་བཞིན་ནོ། །ངང་པའི་སྦྱོར་བས་དྲི་སྨིན་པའི་ངེས་
པའོ། །ངང་པས་སྨིན་པ་ལ་སོགས་པ་དང་ཞེས་བྱ་བ་གོང་དུ་གསུངས་པའི་ཕྱིར། དང་གི་
སྒྲས་བསྡུས་པ་དཔྱངས་པའམ་ཁྱོགས་ཀྱི་སྨིན་པ་ལ་སོགས་པ་བརྗོད་པར་བྱ་སྟེ། ཚུལ་ཇི་
ལྟ་ན། འདིར་དྲིའི་སྦྱོར་བའི་བསྟན་བཅོས་ལས་བརྗོད་པའི་རྫས་མེ་ཏོག་གི་ཚོགས་དང༌།
ཤུན་པའི་ཚོགས་དང་། རྩ་བའི་ཚོགས་དང་། ཤིང་གི་ཚོགས་དང༌། འདབ་མའི་ཚོགས་
དང་། སྲོག་ཅན་གྱི་ཚོགས་དང་། འབྲས་བུའི་ཚོགས་དང་། ཐང་ཆུའི་ཚོགས་དང་། ཁུ་
བའི་ཚོགས་ཏེ་རྣམ་པ་དགུའི་ནང་ནས་དམན་པའི་འདབ་མ་སྟེ་ཐ་མའི་འཕྲོད་ཀྱི་རྫས་
སྔར་བརྗོད་པ་རྣམས་དག་པར་བྱ་བའི་སླད་དུ་ལས་རྣམ་པ་བརྒྱད་བྱ༌སྟེ༌བཀྲུ༌བ༌དང༌།
དུགས་དང༌། མཉེ་བ་དང༌། བརྡུང་བའམ། འགྱུར་མངས་དང་རྭས་རྔོད་པ་ཞེས་འདོན་ཏོ།།
སྦང་བ་དང་བདུག་པ་དང་བསྒོ་བའམ། རྭས་བསྲེ་བ་དང་ཞེས་འདོན་ཏོ། །དབུག་པའོ། །
དེ་ལ་བཀྲུ་བ་ནི་རྩབ་མོས་སམ། འགྱུར་མངས་དང་རྭས་སྐྱུར་བ་ཞེས་སམ། རྩ་མིས་རང་
སྐྱུར་ཞེས་འདོན་པ་ལྟར་ན། བཱི་ཛྭ་པུ་ར་ལ་སོགས་པའི་ཁུ་བས་བཀྲུ་བའོ། །དུགས་ནི་
ཁྱོགས་སམ། དཔྱངས་པའི་སྦྱོར་བས་རྣམ་པར་སྨིན་པར་བྱེད་པའོ། །གཉེ་བ་ནི་དྲིའི་ཆུ་
ཡིས་གཉེ་བའོ། །རྔོད་པ་ནི་བུ་རམ་གྱི་ཆུ་ལ་སོགས་པས་སོ། །སྦང་བ་ནི་ཤི་གྲུ་དང་ཚཱ་ག་
མཱུ་ཏྲ་ལ་སོགས་པས་སོ། །བདུག་པ་ནི་སྐ་བ་ཨ་རུ་རའི་ཕྱེ་མ་དང་དྲག་པོའི་སྤོས་དག་གིས་
259

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཁ༽
བདུག་པའོ། །བསྒོ་བའམ་བསྲེ་བ་ནི་ཀེ་ཏ་ཀཱི་ལ་སོགས་པའི་མེ་ཏོག་དྲི་ཞིམ་པོ་རྣམས་ཀྱི་
དྲིས་བསྒོ་བའོ། །དབུག་པ་ནི་ལྟེ་བ་ལ་སོགས་པའི་རྫ་ས་ཆང་དང་སྦྱར་བ་རྣམས་ཀྱིས་སོ།།
འདིར་གོང་འོག་གི་འགྱུར་བཅོས་ལ་བཤད་པར་བྱ་སྟེ། དམན་པའི་འདབ་མ་སྟེ་འཕྲོད་ཐ་
མ་དང་། འབྲིང་པོའི་འདབ་མ་སྟེ་འཕྲོད་འབྲིང་པོ་རྣམས་ལས་གླ་སྒང་ལ་སོགས་པ་
རྣམས་དང༌། མེ་ཏོག་གི་ཚོགས་ལ་རྔོད་པ་སྤངས་ནས་སྐྱུར་གྱིས་བཀྲུ་བ་དང་ཁྱོགས་ཀྱི་
སྦྱོར་བས་རླངས་པས་ སྲོ་ཞིང་ བདུག་པ་ལ་སོགས་པའི་ལས་གཞན་རྣམས་བྱའོ། །དེ་
བཞིན་དུ་ཤིང་ཚ་ལ་སོགས་པ་ཤུན་པའི་ཚོགས་རྣམས་དང་ཤུ་དག་ལ་སོགས་པ་རྩ་བའི་
ཚོགས་དང་། ཨ་ཀ་རུ་ལ་སོགས་པ་ཤིང་གི་ཚོགས་དང་། ཏ་མ་ལའི་འདབ་མ་ལ་སོགས་
པ་འདབ་མའི་ཚོགས་ལ་ཡང་རྔོད་པ་སྤངས་ནས་ལས་གཞན་རྣམས་བྱའོ། །འཚོ་བའམ།
འགྱུར་མངས་དང་རྩ་མིས་སྲོག་ཅན་ཞེས་འདོན་པ་ལྟར། སྲོག་ཅན་གྱི་ཚོགས་ལ་སེན་མོ་
ལ་ནི་རྔོད་པའི་སྦྱོར་བས་དག་པར་བྱའོ། །པུ་ཏྲ་ཀེ་ཤ་ནི་འདབ་མ་སྦྱར་བའི་སྨིན་པས་དག་
པར་བྱ་ཞིང་། ལྷག་མའི་ལས་ནི་མེ་ཏོག་གི་ཚོགས་བཞིན་ནོ། །ཛཱ་ཏི་ཕ་ལ་ལ་སོགས་པ་
འབྲས་བུ